
R A P O R T


asupra proiectului de Lege pentru modificarea şi


 completarea Codului penal şi a Codului de procedură penală.





		În conformitate cu  prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată cu dezbaterea în fond a proiectului de Lege pentru modificarea şi completarea  Codului Penal şi a Codului de procedură penală, trimis cu adresa 132 din 18 mai 1998, înregistrată sub nr.344/XVIII/11 din 19 mai 1998.


		Consiliul Legislativ a avizat favorabil acest proiect de lege cu avizul nr.283/21.04.1998.


		În conformitate cu prevederile art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege în şedinţa din 11 iunie 1998.


		În urma dezbaterilor, membrii comisiei au hotărât, cu majoritate de voturi, ca proiectul de lege să fie supus Plenului Camerei Deputaţilor, spre dezbatere şi adoptare, în forma prezentată.


		În raport cu obiectul şi conţinutul său, ce vizează modificarea unor legi organice, acest proiect de lege urmează să fie adoptat cu procedura specifică legilor organice, conform prevederilor art.74 alin.(1) din Constituţia României.

